**Výbor Národnej rady Slovenskej republiky**

**pre financie a rozpočet**

99. schôdza

1137/2021

**358**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 12. septembra 2022**

Výbor Národnej rady Slovenskej republiky pre financie a rozpočet prerokoval vládny návrh zákona o profesionálnych náhradných rodičoch a o zmene a doplnení niektorých zákonov **(tlač 1011) a**

1. **súhlasí**

s  vládnym návrhom zákona o profesionálnych náhradných rodičoch a o zmene a doplnení niektorých zákonov **(tlač 1011)**

1. **odporúča**

**Národnej rade Slovenskej republiky**

# vládny návrh zákona o profesionálnych náhradných rodičoch a o zmene a doplnení niektorých zákonov **(tlač 1011) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;**

##### **ukladá**

##### **predsedovi výboru**

podať predsedovi Výboru Národnej rady Slovenskej republiky pre sociálne veci ako gestorskému výboru informáciu o výsledku prerokovania.

**Marián Viskupič**

predseda výboru

**Erik Ňarjaš**

**Ladislav Kamenický**

overovateľ výboru

**Výbor Národnej rady Slovenskej republiky**

**pre financie a rozpočet**

Príloha k uzn. **č. 358**

99. schôdza

**Pozmeňujúce a doplňujúce návrhy**

**k vládnemu návrhu zákona o profesionálnych náhradných rodičoch a o zmene a doplnení niektorých zákonov(tlač 1011)**

1. **V čl. I, § 5 ods. 1 písm. a)** sa slová „na viac ako jeden rok“ nahrádzajú slovami „vo výmere vyššej ako jeden rok“.

Legislatívno-technická úprava; zosúladenie s § 39 ods. 4 zákona č. 305/2005 Z. z.

1. **V čl. I, § 5 ods. 3 písm. a)** sa čiarka na konci nahrádza slovom „alebo“.

Precizovanie textu vzhľadom na alternatívne vymedzenie preukazovania bezúhonnosti v dôvodovej správe k návrhu zákona.

1. **V čl. I, § 13 písm. b)** sa slová „pracovný pomer sa“ nahrádzajú slovami „sa pracovný pomer“.

Gramatická úprava.

1. **V čl. I, § 16 ods. 1** sa slová „tvorí súčasť“ nahrádzajú slovami „je súčasťou“.

Gramatická úprava.

1. **V čl. I, § 16 ods. 2** sa za slová „nahliadnuť do“ vkladá slovo „jeho“.

Precizovanie textu.

1. **V čl. I, § 19 ods. 1 písm. a)** sa čiarka na konci nahrádza slovom „alebo“.

Precizovanie textu vzhľadom na alternatívne vymedzenie pracovného času v dôvodovej správe k návrhu zákona.

1. **V čl. I, § 20 ods. 1 písm. a)** sa čiarka na konci nahrádza slovom „alebo“.

Precizovanie textu vzhľadom na alternatívne vymedzenie dovolenky v dôvodovej správe k návrhu zákona.

1. **V čl. I, § 20 ods. 1 písm. b)** sa za slová „do starostlivosti“ vkladá slovo „ďalšie“.

Precizovanie textu z dôvodu jednoznačnosti; zosúladenie s dôvodovou správou k návrhu zákona.

1. **V čl. I, § 23 ods. 1 písm. b)** sa vypúšťa prvý bod.

V súvislosti s touto úpravou sa zrušuje označenie druhého bodu.

Legislatívno-technická úprava, vypustenie prvého bodu sa navrhuje z dôvodu nadbytočnosti vzhľadom na zavedenú legislatívnu skratku „dieťa“.

1. **V čl. III** sa vypúšťa 8. a 9. bod.

Nasledujúce body sa primerane preznačia.

Legislatívno-technická úprava, vypustenie týchto bodov sa navrhuje z dôvodu už prijatej úpravy, ktorá je obsiahnutá v novele zákona č. 199/2022 Z. z.

1. **V čl. IV, 1. bode** sa písmeno „q)“(2x) nahrádza písmenom „r)“ (2x) a označenie odkazu „33ac“ (3x) sa nahrádza označením odkazu „33ad“ (3x).

Legislatívno-technická úprava; zohľadnenie novely zákona č. 414/2021 Z. z.

1. **V čl. V** sa za slová „1. januára 2023, a“ vkladajú slová „čl. I“.

Legislatívno-technická úprava.